Jarek Niewierowicz

Jarek Niewierowicz (Jaroslav Neverovič; g. 1976 m. balandžio 4 d.) – lenkų kilmės Lietuvos politikas ir diplomatas, užsienio reikalų viceministras (2006–2008), energetikos ministras (2012–2014), LR Prezidento vyriausiasis patarėjas (2019–dabar).

 Biografija 
2001 m. Varšuvos ekonomikos mokykloje baigė tarptautinių ekonominių ir politinių santykių magistro studijas.

1999–2001 m. dirbo banko „Citibank“ (Lenkija) projektų vadovu.

2001–2004 m. J. Neverovič užėmė Lietuvos ambasados Vašingtone vyriausiojo specialisto pareigas, buvo atsakingas už ryšius su Rytų ir Vidurio Europos išeivija, JAV valstijų gubernatorių bei atstovų rūmų ir senatų atstovais.

2004–2005 m. J. Neverovič buvo Lietuvos užsienio reikalų ministerijos Saugumo politikos departamento vyriausiasis specialistas, NATO Užsienio reikalų ministrų neformalaus susitikimo koordinatorius, 2005–2006 metais vykdė Europos Sąjungos departamento Bendros užsienio ir saugumo politikos skyriaus antrojo sekretoriaus pareigas.https://www.europarl.europa.eu/meetdocs/2009_2014/documents/itre/dv/ministerlt_jaroslav_neverovic_/ministerlt_jaroslav_neverovic_en.pdf

2006 m. Lietuvos užsienio reikalų ministras Petras Vaitiekūnas Jaroslavą Neverovičių paskyrė savo viceministru (Prezidentas Valdas Adamkus buvo pareiškęs nusistebėjimą siūlymu skirti šį Lietuvos lenkų rinkimų akcijos (LLRA) kandidatą viceministru, sakydamas, jog „nesutarimai koalicijoje sprendžiami lengvabūdiškai dalijant atsakingas valstybines pareigas“).http://www.delfi.lt/news/daily/lithuania/uzsienio-reikalu-viceministru-paskirtas-jneverovicius.d?id=10610633#ixzz2Ee3xlYhH

2008 m. Lapkričio 21 d. iki 2012 m. „LitPolLink“ valdybos pirmininkas.

Nuo 2012 m. gruodžio 13 d. iki 2014 m. rugpjūčio 25 d. – Lietuvos energetikos ministras.

Nuo 2019 m. eina Lietuvos Respublikos Prezidento Gitano Nausėdos vyriausiojo patarėjo pareigas, yra Aplinkos ir infrastruktūros grupės vadovas. 

 Išnašos 

|-

Kategorija:Lietuvos energetikos ministrai
Kategorija:Lietuvos užsienio reikalų viceministrai
Kategorija:Lietuvos diplomatai